title: "Peter Michael Clemens"
text: "Peter Michael Clemens (* 21. August 1804 uun Muasem, \u2020 10. August 1870 uun Schleswig) wiar kantoor an skuulm\u00e4\u00e4ster uun Schleswig.\n\nLeewent \nUun Tondern h\u00e4\u00e4 Clemens 1826 det seminaar f\u00f6r skuulm\u00e4\u00e4stern besoocht. 1828 bit 1829 wiar hi skuulm\u00e4\u00e4sterhalper uun Enge. 1831 freid hi Ose Peter Harmsen faan Muasem. Sant 1830 wiar hi kantoor bi't Michaelissark an skuulm\u00e4\u00e4ster bi't Wilhelmiinenskuul uun Schleswig. 1856 begand hi m\u00e4't auersaaten faan't Nei Testament an a salmen tu't S\u00f6lring, det wiar det iarst auersaatang tu't Nuurdfresk faan jodiar wichtag teksten. Sin werk as ei dr\u00fckt wurden an iarst uun a 1950er juaren wederf\u00fcnjen wurden. Iarst 2008 as't faan Hindrik Brouwer \u00fctjden wurden (Estrikken 83).\n\nDi 1. salem begant so \nHat mai di Man wel gung, di\u00e4r ek wandelt\neter di gottloas Lid jar Red; di\u00e4r ek \u00fcp\ndi Senders Wei geid, en ek set, hur di Spotmakers set\n\n(Huuchsjiisk)Wohl dem, der nicht wandelt\nim Rat der Gottlosen noch tritt\nauf den Weg der S\u00fcnder noch sitzt, da die Sp\u00f6tter sitzen\n\nKwelen \n Nordfrieslandelexikon faan't NFI\n Bibelarchiv\n\nFutnuuten \n\nSkriiwer\nS\u00f6lring Tekst"